|  |  |
| --- | --- |
| Image result for stema romaniei | **ROMÂNIA****JUDEȚUL TIMIȘ****CONSILIUL LOCAL al COMUNEI SÂNPETRU MARE****Judeţul Timiş, 307385, Sânpetru Mare, nr.1**C.I.F. 4483862, Telefon:0256376177;e-mail: primaria.sanpetru\_mare@cjtimis.ro |

 **Total consilieri:13**

 **Prezenți: 11**

 **Pentru : 11**

 **Împotrivă: X**

 **Abţineri: X**

**HOTĂRÂREA**

**Nr.63 din 12.12.2024.**

privind stabilirea impozitelor și taxelor locale, precum și a taxelor speciale,

pentru anul 2025, în Comuna Sânpetru Mare, județul Timiș

 **Consiliul Local al Comunei SÂNPETRU MARE, județul Timiș întrunit în ședință ordinară de dată de 12.12.2024, legal constituită,**

*Având în vedere:*

* Referatul de aprobare nr.5955 din 07.11.2024, al dlui. primar al comunei Sânpetru Mare, în calitate de inițiator al proiectului
* Raport de specialitate nr.2019 din 18.04.2024 al Compartimentului Impozite și Taxe din cadrul Primăriei Comunei Sânpetru Mare,
* anunțul dezbatere publică, publicat pe situl Primăriei în data de 20.06.2024.
* art.491, alin.1, din Legea nr.227/2015 privind Codul Fiscal, cu modificările și completările ulterioare, care prevede faptul că, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la 30 aprilie ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administrației Publice.
* Potrivit datelor publicate pe site-ul Ministerului Finanțelor *”Pentru indexarea impozitelor și taxelor locale aferente anului* ***2025****, Consiliile Locale vor utiliza rata inflației de 10,4 %”*.

- Avizul favorabil al comisiei de specialitate al Consiliului Local al Comunei Sânpetru Mare, îndeplinind condiția de la art.136, alin.(8), lit.c), din Ordonanța de Urgență a Guvernului nr.57/2019, privind Codul administrativ

*În conformitate cu prevederile:*

- art. 56, art.120, alin.(l), art.121, alin.(l) și (2) și art.139, alin.(2) din Constituția României, republicată;

- art.4 și art.9, paragraful 3, din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997

- art.7, alin.(2) din Legea nr.287/2009, privind Codul civil, cu modificările și completările ulterioare,

- art.5, alin.(1) lit.a) și alin.(2), art.16 alin.2, art. 20, art.26, art.27 și art.30 și art.76, alin.(2) și (3) din Legea nr.273/2006 privind finanțele publice locale, cu modificările ulterioare;

- art.7, alin.13, din Legea nr.52/2003 privind transparenta decizionala in administrația publică și a Legii nr.544/2001 privind accesul liber la informațiile de interes public;

- Legii nr. 127/2013, privind aprobarea ordonanței de urgenta a Guvernului nr. 121/2011 ;

- art.1, art.2 alin. (1) lit. h), precum și pe cele ale titlului IX, în special art.491 și art.495, lit.e) din Legea nr.227/2015 privind Codul fiscal, cu completările ulterioare;

- art. 19 și art.20, din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări și completări prin Legea nr.3/2003, cu modificările ulterioare

- art. 344 din Legea nr. 207/2015 privind Codul de procedură fiscală

- art.5 din Legea cadastrului și publicității imobiliare nr.7/1996, republicată, cu modificările și completările ulterioare;

- art.20 și art.30 din Legea nr 273/2006, privind finanțele publice locale

- prevederile Regulamentului de organizare și funcționare al Consiliului Local;

In temeiul alt. 129 alin.(l), alin.(2), lit.b) alin.(4), lit.c), alin.(14), alt. 136, art. 139 alin.(l), alin.(3), lit.c) și alin.(5) și an. 196 alin.(l), lit.a) din Ordonanța de Urgență a Guvernului nr.57/2019 privind Codul administrativ cu completările ulterioare, adoptă următoarea:

**H O T Ă R Â R E:**

**Art.1.** (1) Se stabilesc valorile impozabile, cotele de impozitare, impozitele și taxele locale precum și amenzile stabilite în sume fixe sau cote procentuale aplicabile în anul 2024, în Comuna Sânpetru Mare, județul Timiș, astfel cum sunt prezentate în Anexa nr. l, ce face parte integrantă din prezenta hotărâre.

(2) Se aprobă zonarea teritoriului Comunei Sânpetru Mare, județul Timiș, în conformitate cu prevederile Legii nr.227/2015 privind Codul fiscal, în vederea determinării impozitului/taxei pe clădiri și a impozitului/taxei pe terenul din intravilanul localității, conform anexei 2, parte integrantă din prezenta hotărâre,

**Art.2.** Impozitul/taxa pe clădiri, impozitul/taxa pe teren și impozitul pe mijloacele de transport sunt creanțe fiscal anuale, care se plătesc în două rate egale, până la 31 Martie și 30 Septembrie inclusiv. Pentru neplata la termenele enunțate contribuabilii datorează majorări de întârziere stabilite potrivit reglementărilor legale în vigoare.

**Art.3**. Impozitul anual pe clădiri, pe teren, pe mijloacele de transport, datorate aceluiași buget local de către contribuabili, persoane fizice sau juridice, de până la suma de 20 de lei inclusiv, fiecare, se plătește integral până la primul termen de plată.

**Art.4**. În cazul contribuabililor persoane fizice, pentru plata cu anticipație până la 31.03.2025 a impozitului pe clădiri, a impozitului pe teren și a impozitului pe mijloacele de transport se acordă bonificație în cuantum de 10%.

**Art.5**. Prezenta hotărâre intră în vigoare începând cu data de 01 Ianuarie 2025, iar de la această dată, își încetează valabilitatea și aplicabilitatea orice prevedere contrară.

**Art.6.** Cu punere în aplicare și ducerea la îndeplinire a prevederilor prezentei hotărârii se împuternicește dl. primar al Comunei Sânpetru Mare.

**Art.7.** Prezenta se comunică:

- Instituției Prefectului-Județul Timiș- Serviciul controlul legalității, aplicării actelor cu caracter reparatoriu și contencios administrativ;

- Primarului comunei Sânpetru Mare,

- Compartimentul contabilitate din cadrul Primăriei Sânpetru Mare,

- la dosarul ședinței,

- se aduce la cunoștință publică prin afișarea la sediul Primăriei, precum și pe site-ul primăriei comunei Sânpetru Mare [www.primaria.sanpetrumare.ro](http://www.primaria.sanpetrumare.ro)

PREȘEDINTE DE ȘEDINȚĂ; CONTRASEMNEAZĂ;

 CONSILIER, Secretar general UAT - delegat,

 Dragan TOSITY Olga EREMITY

*HCL nr.63 din 12.12.2024*